આ બેઠક પરથી સિંધી સમાજના બલરામ થાનાણીને ટીકીટ અપાતા નરોડા વિધાનસભામાં વિરોધ જાગ્યો છે અને નરોડાના 3 કોર્પોરેટર તથા ભાજપના સ્થાનિક હોદ્દેદારોએ રાજીનામાની ચિમકી આપી છે. જ્યારે નિકોલ વિધાનસભા બેઠક માટે જગદીશ પંચાલની પસંદગી કરતા આક્રોશ ફેલાયો છે. તો દક્ષિણ ગુજરાતમાં ગણદેવી વિધાનસભા બેઠક માટે કેબિનેટ મંત્રી રહી ચૂકેલા મંગુભાઈ પટેલને ટિકિટ આપાવમાં આવી નથી, તેથી તેમના સમર્થકો રોષમાં છે. મંગુભાઇના બદલે નવસારીના જિલ્લા ભાજપ પ્રમુખ નરેશ પટેલને ઉમેદવાર તરીકે પસંદ કરવામાં આવ્યા છે. તો કચ્છ જિલ્લામાં ગાંધીધામ વિધાનસભાની બેઠકમાં ધારાસભ્ય રમેશ મહેશ્વરીની ટિકિટ કપાતા સમર્થકોમાં નારાજગી અને રોષ જોવા મળી રહ્યો છે. અનેક વિસ્તારોમાં ભડકેલા રોષને પરિણામે ભાજપના 23 કાઉન્સિલર સહિત એક જિલ્લા પંચાયતના કારાબોરી ચેરમેને રાજીનામું ધરી દીધું હતું.